# Vaalitiedote

# Ammattiosaston vaalit 2025

# Ammattiosaston puheenjohtaja- ja hallitusvaalit ovat käsillä. Vaalit järjestetään ammattiosaston syyskokouksessa, joka pidetään 4.12.2025 klo 18 ravintola Wanha Kerholla

# Ammattiosaston puheenjohtajan vaali

# Ammattiosaston puheenjohtajaehdokkaat asetetaan ammattiosaston syyskokouksessa. Puheenjohtajan vaali käydään ennen hallituksen vaalia. Jos puheenjohtajaksi valittu on ehdokkaana hallitukseen, hänet poistetaan hallituksen vaaliehdokkaista.

**Ammattiosaston hallituksen jäsenten vaali**

Ammattiosaston hallitukseen valitaan kahdeksan (8) varsinaista jäsentä ja kahdeksan (8) varajäsentä. Voit ehdottaa itseäsi hallitukseen. Hallitusvaalin

ehdokasasetteluasiakirjat ja tietoa vaaleista löydät ammattiosaston kotisivuilta kohdasta ”Hallitusvaalit 2026-2028”.

Ehdokkaaksi voivat asettua jäsenet, jotka ovat maksaneet Tehy ry:n jäsenmaksun ja liittyneet ammattiosastoomme ennen ehdokasasettelun alkamista. Pystyt tarkistamaan jäsentietosi ja vaalikelpoisuutesi asiointipalvelusta [www.tehy.fi](http://www.tehy.fi) tai ammattiosastolta sähköpostitse. Mahdollinen oikaisuvaatimus vaalikelpoisuudesta tulee jättää 14.11.2025 mennessä.

Voit asettua ehdolle hallitukseen täyttämällä ehdokasasiakirjan ja palauttamalla sen ehdokasasetteluaikana 4.-18.11.2025 klo 15 mennessä vaalilautakunnalle. Muistathan allekirjoittaa ehdokasasiakirjan! Ehdokasasiakirjan tulee lähettää sähköpostitse (ao750@tehy.net) skannattuna.Merkitse ehdokasasiakirjaan, haetko varsinaiseksi hallituksen jäseneksi vai varajäseneksi. Ammattiosaston hallituksen jäsenten vaalissa noudatetaan ammattiosaston sääntöjä ja ammattiosaston vaalijärjestystä.

Aikataulu:

4.-18.11.2025ehdokasasettelu

14.11.2025 mennessä oikaisuvaatimukset vaalikelpoisuudesta

24.11.-3.12.2025 sähköinen äänestys

4.12.2025 syyskokous

Tervetuloa hallitustyöskentelyyn mukaan!

Tehyn Kainuun ammattiosaston vaalilautakunta